# Pere-Joan Cardona i Iglesias

Pere-Joan Cardona i Iglesias (Manresa, 14 d'abril de 1967) és un investigador biomèdic català, especialitzat en l'estudi de la tuberculosi.
Llicenciat en Medicina i Cirurgia el 1992 per la Universitat Autònoma de Barcelona (UAB), s'especialitzà en Microbiologia i Parasitologia a l'Hospital Universitari Germans Trias i Pujol (1997), i va obtenir el grau de doctor a la UAB (1999). Dirigeix la Unitat de Tuberculosi Experimental de l'Institut Germans Trias i Pujol de Badalona des del 2002. És Professor Agregat de la UAB des del 2017. Ha dirigit més de 20 projectes nacionals i internacionals dedicats a l'estudi de la història natural de la tuberculosi i de nous mètodes profilàctics i terapèutics. En destaca el desenvolupament de la vacuna RUTI i l'ús del Mycobacterium manresensis inactivat. L'abril del 2017 fou nomenat president del Consell d'Administració de l'Agència de Qualitat i Avaluació Sanitàries de Catalunya, càrrec que ocupà fins al desembre del 2018, quan fou substituït per Marta Aymerich i Martínez. L'octubre del 2018 ingressà com a acadèmic a la Reial Acadèmia Europea de Doctors.
A les eleccions al Parlament de Catalunya de 2015 va formar part de la candidatura de Junts pel Sí. És membre del col·lectiu Científics per la independència. És també escriptor de ficció i el 1998 va guanyar el premi Pere Calders amb la novel·la Idrisa, em dic Idrisa.

## Premis

* Premi Bages de Cultura atorgat per Òmnium Cultural del Bages (2012)
* Premi a l'Excel·lència Professional del Col·legi Oficial de Metges de Barcelona (2012).
* Premi "Ramon Pla Armengol", 1a edició, (2014)
* Premi "Séquia 2018"

## Referències

* ↑ Coneix Pere-Joan Cardona, Regió 7, 24 d'agost de 2012
* ↑ Els inicis de la Unitat de Tuberculosi Experimental a ICS, 30 anys, 30 veus
* ↑ Professorat - Grau de Ciències Biomèdiques, Universitat Autònoma de Barcelona
* ↑ Pere-Joan Cardona Arxivat 2018-02-28 a Wayback Machine. Publications a Mendeley.com
* ↑ «Lluitar contra la tuberculosi: la vacuna Ruti». Àgora, TV3, 04-10-2011. [Consulta: 9 març 2018].
* ↑ Experimental Tuberculosis Unit (UTE)
* ↑ Morros, Jordi «Pere Joan Cardona dirigirà l'Agència de Qualitat i Avaluació de Salut L'investigador manresà ha estat nomenat president del consell d'administració de l'organisme públic». Regió 7, 18-04-2017 [Consulta: 15 març 2020].
* ↑ «Acord del Govern de nomenament de la senyora Marta Aymerich i Martínez com a membre del Consell d'Administració de l'Agència de Qualitat i Avaluació Sanitàries de Catalunya, que exercirà la Presidència, en substitució del senyor Pere-Joan Cardona Iglesias». Generalitat de Catalunya, 20-12-2018. [Consulta: 15 març 2020].
* ↑ «Pere Joan Cardona ingresó como académico de número de la Real Academia Europea de Doctores-Barcelona». CIBER (Centro de Investigación Biomédica en Red), 29-10-2018. [Consulta: 15 març 2020].
* ↑ «El científic manresà Pere Joan Cardona serà a la llista de Junts pel Sí», 14-08-2015. [Consulta: 9 març 2018].
* ↑ «Científics per la independència».
* ↑ Cardona, Pere-Joan. Idrisa, em dic Idrisa. Barcelona: UAB, 1998. ISBN 84-490-1440-9 [Consulta: 22 abril 2021].
* ↑ «L'alcalde destaca que el Premi Bages a Pere Joan Cardona reconeix "la cultura de l'esforç i l'aposta pels emprenedors"». Arxivat de l'original el 2014-02-23. [Consulta: 14 novembre 2013].
* ↑ Premis Excel·lència Professional, Col·legi de Metges de Barcelona
* ↑ «Premi Fundació Ramon Pla Armengol», 13-06-2014.
* ↑ L'investigador Pere Joan Cardona i la Coral Infantil de les Escodines, Premis Séquia 2018

## Enllaços externs

* «Una vacuna pionera». 30 minuts, TV3, 19-06-2011.
* «Lluitar contra la tuberculosi: la vacuna Ruti». Àgora, TV3, 04-10-2011.
* «Torna la tuberculosi?». Quèquicom, TV3, 23-03-2016.